Hos Østhimmerlands Biavlerforening er medlemstallet fordoblet fra 30 til 60 medlemmer på bare tre år. Et af de nye medlemmer er Jørgen Rask fra Støvring. Han har været biavler i et år, og han har to bistader. I sin første sæson har han produceret 50 kilo honning. Jørgen Rask er som mange andre blevet biavler, fordi han har villet finde sig en afstressende hobby ude i naturen - og så er der en ekstra sidegevinst, nemlig honningen. - Jeg synes min egen honning smager rigtigt godt, den er mere kraftig i smagen end dem, man kan købe i butikkerne, siger Jørgen Rask.

Opsummering:
Det er populært som aldrig før i bogstavelig forstand at have en bibeskæftigelse. Flere og flere nordjyder bliver biavlere.